Lav et referat af nedenstående tekst:

Tekst:
Sørg for at være klar til stormens ankomst. Sådan lyder opfordringen fra vagtchef Mads Hessellund, Nordjyllands Politi lørdag middag, inden stormen Malik for alvor melder sin ankomst. Nordjyllands politi har sendt et Tweet ud, der anbefaler, at alle borgere sørger for at sikre alle løse genstande omkring deres boliger, herunder havemøbler, trampoliner m.v. Og politiet opfordrer også erhvervsdrivende til at forberede sig. - Det gælder firmaer, der for eksempel har stilladser ude - sørg for at få dem tjekket og sikret. Ligesom byggefirmaer og lignende bør tage en tur ud på deres byggepladser og få sikret løse genstande og lignende, lyder det fra Mads Hessellund. Han anbefaler også forretningsdrivende og virksomheder, der har flag hængende udenfor, at få dem taget ned. - Og det gælder alle, at de bør fastgøre de genstande, som ikke kan fjernes og huske at lukke alle døre, vinduer og porte forsvarligt.

Referat:
Nordjyllands Politi anbefaler både private borgere, forretningsdrivende og virksomheder at få sikret blandt andet løse genstande, stilladser og byggematerialer.